b'\n_START_ARTICLE_\nKes\xc3\xa4esikko\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKes\xc3\xa4esikko kasvaa 60\xe2\x80\x93120 cm korkeaksi ja 30\xe2\x80\x9360 cm leve\xc3\xa4ksi. Sen vana on tukeva ja lehdet ovat maata vasten ruusukkeena. Lehdet ovat noin 20 cm pitki\xc3\xa4, ja lehtilapa on yleisesti soikea, pitk\xc3\xa4nomainen ja soikeahko sek\xc3\xa4 karvaton. Kukinto on pitk\xc3\xa4n vanan p\xc3\xa4\xc3\xa4ss\xc3\xa4 oleva rento sarja, ja sen kellomaiset kukat ovat tuoksuvia. Kukkien v\xc3\xa4ri on oranssista keltaiseen. Verhi\xc3\xb6 on vaaleanvihre\xc3\xa4 sek\xc3\xa4 suippoliuskainen ja teri\xc3\xb6 keltainen sek\xc3\xa4 15\xe2\x80\x9330 mm leve\xc3\xa4.\n_START_SECTION_\nKasvupaikka\n_START_PARAGRAPH_\nKes\xc3\xa4esikko kasvaa perennana parhaiten hyvin viile\xc3\xa4ss\xc3\xa4 ja kosteassa, niin kuin muutkin esikot.\n_START_SECTION_\nK\xc3\xa4ytt\xc3\xb6\n_START_PARAGRAPH_\nKes\xc3\xa4esikko ei kasva Suomessa luonnonvaraisena, mutta sit\xc3\xa4 k\xc3\xa4ytet\xc3\xa4\xc3\xa4n koristekasvina. Kes\xc3\xa4esikko kukkii kes\xc3\xa4-hein\xc3\xa4kuussa. Juurakkoa voidaan jakaa aikaisin kev\xc3\xa4\xc3\xa4ll\xc3\xa4.'